
ANEXĂ la HCL nr. 35/12.07.2024



Raport privind activitatea desfăşurată de asistenţii personali ai persoanelor cu handicap grav din comuna Poiana Mărului semestrul I, anul 2024


            
  În conformitate cu prevederile din Legea nr. 448/2006 privind protecţia şi promovarea drepturilor persoanelor cu handicap, republicată:
 Art. 35  “persoana cu handicap grav are dreptul, în baza evaluării socio psihomedicale, la un asistent personal”;
 Art. 39 “contractul individual de muncă al asistentului personal se încheie cu primăria localităţii de domiciliul sau reşedinţă a persoanei cu handicap grav, după caz”; 
Art.  40 alin. (1) “autorităţile administraţiei publice locale au obligaţia să prevadă şi să garanteze în bugetul local sumele necesare din care suportă salarizarea, precum şi celelalte drepturi cuvenite asistentului personal, potrivit legii.”
 În comuna Poiana Mărului contractele de muncă ale asistenţilor personali se încheie de către Primăria comunei Poiana Mărului, compartimentul public local care asigură asistenţa socială la nivelul comunei. Având în vedere prevederile art. 29, din HG nr. 268/2007 pentru aprobarea normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, “serviciul public de asistenţă socială de la nivelul primăriei” are obligaţia de a prezenta consiliului local un raport semestrial privind activitatea asistenţilor personali.
Pentru perioada Ianuarie 2024 – Iunie 2024 raportăm următoarele aspecte: 
Cu privire la evoluţia numărului de asistenţi personali şi a sumelor suportate din bugetul local reprezentând salariile acestora, situaţia lunară se prezintă astfel:


	Luna
	Ianuarie
	Februarie
	Martie
	Aprilie
	Mai
	Iunie

	Nr. contracte
	14
	14
	14
	14
	14
	14



Cu privire la evoluţia numărului de persoane cu handicap grav care au optat pentru acordarea de indemnizaţie, situaţia lunară se prezintă astfel : 

	Luna
	Ianuarie
	Februarie
	Martie
	Aprilie
	Mai
	Iunie

	Nr. Indemnizații
	12
	13
	13
	13
	13
	14



În temeiul art. 37, alin. (2) si (3) “pe perioada concediului de odihnă, angajatorul are obligaţia de a asigura persoanei cu handicap grav un înlocuitor al asistentului personal, inclusiv în cazul în care asistentul personal este rudă până la gradul al IV – le-a inclusiv a acesteia”, iar “în situaţia în care angajatorul nu poate asigura un înlocuitor al asistentului personal, persoanei cu handicap grav i se acordă o indemnizaţie echivalentă cu salariul net al asistentului personal sau găzduirea într-un centru de tip respiro.” În acest context, trebuie amintit faptul ca la nivelul comunei Poiana Mărului nu există unităţi de asistenţă medico – socială de tip rezidenţial, iar capacitatea celor existente pe teritoriul judeţului este cu mult depăşită. Menţionăm de asemenea că în evidenţele instituţiei noastre nu sunt înregistrate cereri prin care se solicită angajarea pe perioada concediilor de odihnă a asistenţilor personali, iar pe de altă parte, persoanele încadrate în grad de handicap nu doresc să beneficieze de îngrijire din partea altui asistent personal. Cu privire la evoluţia numărului de asistenţi personali care au beneficiat de concediu de odihnă şi a sumelor suportate din bugetul local reprezentând indemnizaţiile cuvenite persoanelor cu handicap grav pe perioada acestuia, în cursul anului 2024 toţi asistenţii personali au beneficiat de concediu de odihnă prevăzut de Codul Muncii.
Potrivit prevederilor art. 38, lit. a) din Legea nr. 448/2006, autorităţile publice locale au obligaţia să asigure gratuit instruirea asistenţilor personali. Administraţia comunei Poiana Mărului a întreprins demersurile necesare pentru aplicarea în bune condiţii a acestor prevederi legale, în sensul instruirii asistenţilor personali ai persoanelor cu handicap grav, instruire ce s-a realizat în data de 31.03.2022. O altă obligaţie stabilită de art. 40, alin. (2) din Legea nr. 448/2006 este aceea ca “serviciul public de asistenţă socială dispune efectuarea de controale periodice asupra activităţii asistenţilor personali.” De asemenea, asistenţii personali au obligaţia de a prezenta semestrial un raport privind activitatea desfăşurată, vizat de către persoana cu handicap sau reprezentantul acesteia.
Pentru actualizarea permanentă a bazei de date, la depunerea raportului de activitate, asistentul personal va prezenta atât actul său de identitate, cât şi cel al persoanei cu handicap. Menţionăm că în perioada ianuarie 2024 – iunie 2024 nu s-au constatat probleme deosebite, de natură să impună încetarea contractului de muncă al asistentului personal.

